Пульсарная планета

Пульсарная планета — планета, якая абарочваецца вакол пульсара.

Першая планета па-за межамі Сонечнай сістэмы была знойдзена менавіта каля пульсара. Планета, якая знаходзіцца каля пульсара выклікае ўзбурэнне ў яго перыядзе пульсацыі. Паколькі перыяд абарачэння пульсара вельмі стабільны, то нават невялікія ўзбурэнні, выкліканыя планетай, могуць быць зафіксаваны. Менавіта так і знаходзяць пульсарныя планеты.

У 2006 годзе вакол пульсара 4U 0142+61, размешчанага на адлегласці 13 000 светлавых гадоў ад Зямлі, быў знойдзены калязоркавы дыск. Адкрыццё было зроблена камандай Дыпта Чакрабарці на касмічным тэлескопе Спітцэр. Дыск складаецца з металічных рэшткаў, утвораных пры выбуху звышновай, які сфарміраваў пульсар каля 100 000 гадоў назад. Дыск падобны на тыя, што назіраюцца каля сонцападобных зорак, і ў будучыні, магчыма, з яго ўтворыцца планетная сістэма, падобная да нашай. На сённяшні дзень лічыцца, што на пульсарных планетах наяўнасць высокаразвітых форм жыцця немагчыма з-за моцнага электрамагнітнага патоку, які ідзе ад пульсара.

 M62H 
M62H — мілісекундны пульсар, размешчаны ў сузор’і Змеяносец. Ён знаходзіцца ў шаравым зорным скопішчы Месье 62 на адлегласці каля 5600 парсекаў (прыкладна 18 000 светлавых гадоў) ад Зямлі. Пульсар быў адкрыты ў 2024 годзе з дапамогай радыётэлескопа MeerKAT. Перыяд кручэння M62H складае 3,70 мілісекунды, гэта значыць, ён робіць 270 абаротаў у секунду (270 Гц). Яго планетарны спадарожнік мае мінімальную масу 2,5 МДж і медыянную масу 2,83 МДж, пры дапушчэнні масы пульсара 1,4 М☉. Яго мінімальная шчыльнасць складае 11 г/см.

 Спіс пульсарных планет 
 PSR 1257+12 b
 PSR 1257+12 c
 PSR 1257+12 d
 PSR B1620-26 b

 Крыніцы 

 Спасылкі 
 List of known exoplanets 



Катэгорыя:Класы экзапланет